《江乡》
宋代·丘葵

芦荻丛边日正长，人间乐处是江乡。
溪童钓艇分鱼闹，蚕妇山江煮茧香。
疏雨漏天青破碎，冲风滚浪白猖狂。
鸥沙犊草皆诗思，毋怪幽人觅句忙。

作者简介：泉州同安人，字吉甫。早年有志朱子之学，亲炙于吕大圭、洪天锡之门。杜门励学，不求人知。宋亡，居海屿中，因自号钓矶翁。元世祖闻其名，遣御史奉币征聘，不出，赋诗见志。年八十余卒。有《易解义》、《书解义》、《诗解义》、《春秋解义》、《周礼补亡》及诗集。